Bejaarde in PTA vermoor | Maroela Media
ŉ 39-jarige vrou is in hegtenis geneem in verband met die moord op Catarina Carolina Cornelia Nel (83) wat Maandag dood aangetref is in haar woonstel in Rietfontein, Pretoria.
Luitenant Linda Jerling, ŉ polisiewoordvoerder, het Donderdag aan Maroela Media gesê die vrou het reeds in die hof verskyn, maar haar naam mag nog nie bekend gemaak word nie, aangesien die polisie sewe dae lank uitstel gevra het om die saak verder te ondersoek. Die vroue was nie verwant nie.
Nel se familie het Maandag op haar liggaam afgekom nadat ’n besorgde inwoner, by die woonstel waar sy gebly het, die familie gekontak het nadat hulle haar vir ’n dag lank nie gesien het nie. Haar liggaam is op haar slaapkamervloer aangetref.
Volgens Jerling ondersoek die polisie ŉ saak van moord en is daar ŉ moontlikheid dat nog inhegtenisnames gemaak kan word.
Jerling het gesê die oorsaak van haar dood kan ook nog nie bekend gemaak word nie omdat dit die ondersoek kan belemmer.
Nou,wat kan n mens se.Nog n Moord.Wanneer gaan dit ophou?n Mens kan die mense wat hierdie moored pleeg nie n mens noem nie.Ek glo hu;lle is met die Duiwel besete.Jammer dit is hoe ek voel.Net n Barbaar kan sulke goed doen,wat geen gevoel het nie.
As ons nie oor bogenoemde kan praat nie dan is daar niks om oor te praat nie want alles gaan daaroor in die wereld. Swart vermoor wit is alreeds rassisties want ras word genoem. Ons kan nie resepte uitruil nie , ons moet praat oor wat in SA aangaan . Ons staan op die rand van n volksuitwissing wat rassisties aangevuur word deur die ANC.